考試呈周茂振舍人陳季陵國正
作者：張孝祥
朝代：宋

paragraphs: 胸中五斗棘，厭此十日讀。
紛然湘羅帕，猶作春笋束。
先生擇法眼，一閲不再復。
探囊得至寶，每出輒驚俗。
孟公更超絕，涇渭飽渟滀。
從容了官事，繭紙唾珠玉。
鄙夫聞道晚，衡鑑恐不足。
冥搜夜無寐，慚愧費宮燭。
何時即三昧，屈指社甕熟。
秋容日夕好，應到堂前菊。